
Būvniecības piedāvājumu sagatavošanas specialistei 
Evija.rudusane@upb.lv 

2026. gada 30.jūnijā  

Par atklātu konkursu “Siltumakumulācijas tvertnes uzstādīšana katlu mājā Rīgā, Meirānu ielā 10”, identifikācijas Nr. RBE/AK/2026-2.
Konkursa ietvaros lūdzam precizēt sekojošo:

1. Atsaucoties uz 2026. gada 12. jūnijā saņemto skaidrojumu par kvalifikācijas prasības formulējumu, vēršam Jūsu uzmanību uz sekojošo:
Siltuma akumulācijas sistēmas būtība un funkcionalitāte nav atkarīga no siltumavotā izmantotā kurināmā veidā, t.i. nav svarīgi vai tā ir šķelda, gāze vai cits kurināmais. 
Līdz ar to, uzskatam par nepamatotu un konkurenci ierobežojošu faktoru, definēt prasības, ka pretendentam un tā iesaistītajiem speciālistiem jābūt pieredzei akumulācijas sistēmas izbūvē “siltumenerģijas ražošanas objektos, kuros izmanto atjaunīgos energoresursus (t.sk. biokurināmo)”. Šādi definējot kvalifikācijas prasības Pasūtītājs riskē nesaņemt konkurētspējīgus piedāvājumus.
Neskatoties uz to, ka iepirkums tiek īstenots Centralizētās siltumapgādes atbalsta programmas ietvaros saskaņā ar Ministru kabineta noteikumiem Nr. 20 "Eiropas Savienības kohēzijas politikas programmas 2021.–2027. gadam 2.1.1. specifiskā atbalsta mērķa “Energoefektivitātes veicināšana un siltumnīcefekta gāzu emisiju samazināšana” 2.1.1.3. pasākuma “AER izmantošana un energoefektivitātes paaugstināšana centralizētajā siltumapgādē un aukstumapgādē” otrās kārtas īstenošanas noteikumi", uzsveram, ka nomainot formulējumu konkurences paplašināšanas nolūkā, netiks pārkāpta atbalsta programmas būtība, jo siltuma akumulācijas sistēmu paredzēts izbūvēt esošajā katlumājā, kas jau izmanto atjaunīgos energoresursus (biokurināmo). Tieši pretēji – tiek palielināta objekta energoefektivitāte, kas tieši atbilst atbalsta programmas mērķim.
Ņemot vērā iepriekš minēto, konkurences paplašināšanai lūdzam Pasūtītāju pārskatīt kvalifikācijas prasības (punkti 10.1.8., 10.1.9) pretendentam (kā ģenerāluzņēmējam), būvdarbu vadītājiem (atbildīgais būvdarbu vadītājs; siltumapgādes, gaisa kondicionēšanas un ventilācijas sistēmu būvdarbu vadītājs), projektētājiem (atbildīgais būvprojekta vadītājs; siltumapgādes sistēmu projektētājs), ka arī līdzvērtīga objekta formulējumā aizstāt frāzi “biokurināmā katlumāja” uz “siltumavotu”.

Pasūtītāja Atbilde:
Izvērtējot uzdoto jautājumu un precizējot terminoloģiju, Pasūtītājs precizē sekojošo: "Siltumavots" -  tas ir plašs termins un par siltuma avotu var būt jebkāds siltumu ģenerējošs elements vai iekārta, vai stacija. Pasūtītājs nolikuma 10. punktā “Pretendentu izslēgšanas noteikumi un kvalifikācijas prasības” 10. sadaļas (punktā 10.1.8., 10.1.9.) piekrīt aizstāt formulējuma frāzi “biokurināmā katlu mājā” uz “siltumenerģijas ražošanas objektā".
Zemāk Nolikuma koriģētā kvalifikācijas redakcija:
	10.1.8.
	Pretendents pēdējo  7 (septiņu) gadu laikā (2019., 2020., 2021., 2022., 2023., 2024., 2025. gadā un 2026.gadā līdz piedāvājuma iesniegšanas termiņam) ir izpildījis vismaz 1 (vienu) būvdarbu līgumu kā ģenerāluzņēmējs, kurā siltumenerģijas ražošanas objektā ar kopējo uzstādīto jaudu, kas nav mazāka par 20 MW, ir veikta siltuma akumulatora, ar kopējo ietilpību vismaz 5000m3, uzstādīšana.
Atbilstību šai kvalifikācijas prasībai var apliecināt ar katru tādu pieredzes projektu, kurā līdz piedāvājuma iesniegšanas dienai ir izdots akts par šādas būves pieņemšanu ekspluatācijā.
Ja Pretendents ir personālsabiedrība vai personu apvienība, minēto prasību var izpildīt kopā vai viens no personālsabiedrības biedriem vai viens no personu apvienības dalībniekiem. 
Ja Pretendents prasības izpildē balstās uz apakšuzņēmēja vai trešās personas spējām, tam jānodrošina, ka šī persona piedalās Darbu izpildē.

	10.2.8.
	Aizpildīta kvalifikācijas veidlapa (Nolikuma 12. pielikuma 1.veidlapa);
Atsauksme (oriģināls vai apliecināta kopija) par būvdarbu līgumu, ko parakstījis objekta pasūtītāja likumīgais pārstāvis, ar ko Pretendents apliecina savu atbilstību Nolikuma 10.1.8. punktā noteiktajām prasībām;
Ja Pretendentam par attiecīgo būvdarbu veikšanu nav pieejama konkrētā pasūtītāja atsauksme, Pretendents ir tiesīgs par Nolikuma 10.1.8. punktā minēto objektu iesniegt dokumentus (apliecinātas kopijas) par  objekta nodošanu ekspluatācijā (akts par būves pieņemšanu ekspluatācijā vai līdzvērtīgs), kas apliecina Nolikuma 10.1.8. punktā noteikto profesionālās pieredzes prasību izpildi.
Ja Pretendents prasības izpildē balstās uz apakšuzņēmēja vai trešās personas spējām, tam jāiesniedz šādas personas apliecinājums vai vienošanās, kas apliecina gatavību piedalīties Darbu izpildē gadījumā, ja Būvdarbu līguma izpildes tiesības tiek piešķirtas Pretendentam.

	10.1.9.
	Pretendents piedāvā sekojošus speciālistus:
1. Atbildīgais būvdarbu vadītājs ēku būvdarbu vadīšanā, 
2.1. kuram ir spēkā esošs kompetentu institūciju izdots sertifikāts ēku būvdarbu vadīšanas jomā un
2.2.  kurš iepriekšējo 7 (septiņu) gadu laikā (2019., 2020., 2021., 2022., 2023., 2024., 2025. gadā un 2026.gadā  līdz piedāvājuma iesniegšanas termiņam) kā būvdarbu vadītājs ir veiksmīgi vadījis vismaz 1 (vienu) būvdarbu līgumu izpildi līdzvērtīgā objektā[footnoteRef:1]. [1:  Līdzvērtīgs objekts šo prasību izpildei ir  - būvdarbu līgums, kurā siltumenerģijas ražošanas objektā ar kopējo uzstādīto jaudu, kas nav mazāka par 20MW ir veikta siltuma akumulatora, ar kopējo ietilpību vismaz 5000m3, uzstādīšana. ] 

2. Siltumapgādes, gaisa kondicionēšanas un ventilācijas sistēmu būvdarbu vadītājs, 
1.2. kuram ir spēkā esošs kompetentu institūciju izdots sertifikāts siltumapgādes, ventilācijas un gaisa kondicionēšanas sistēmu būvdarbu vadības jomā, 
1.2. kurš iepriekšējo 7 (septiņu) gadu laikā (2019., 2020., 2021., 2022., 2023., 2024., 2025. un 2026.gadā un līdz piedāvājuma iesniegšanas termiņam) kā būvdarbu vadītājs ir veiksmīgi vadījis vismaz 1 (vienu) būvdarbu līgumu izpildi līdzvērtīgā objektā[footnoteRef:2]. [2:  Skatīt iepriekšējo komentāru – skaidrojumu.] 

3. Elektroietaišu izbūves darbu vadītājs:
3.1.kuram ir spēkā esošs kompetentu institūciju izdots sertifikāts elektroietaišu izbūves darbu vadības (līdz 1 kV, no 1 līdz 35 kV) jomā  atbilstoši C elektrodrošības grupai.
 4. Atbildīgais būvprojekta vadītājs, sertificēts projektētājs ēku konstrukciju projektēšanā:
4.1. kuram ir spēkā esošs kompetentu institūciju izdots sertifikāts ēku projektēšanas jomā un  
4.2. kurš iepriekšējo 7 (septiņu) gadu laikā (2019., 2020., 2021., 2022., 2023., 2024., 2025. un 2026.gadā un līdz piedāvājuma iesniegšanas termiņam) ir veiksmīgi projektējis  vismaz 1 (vienu) līdzvērtīgu objektu[footnoteRef:3]. [3:  Līdzvērtīgs objekts šo prasību izpildei ir projektēšanas uzdevuma izpilde objektam, kas ietvert siltuma akumulatoru  ar tilpumu vismaz 5000 m3  siltumenerģijas ražošanas objektā ar kopējo uzstādīto jaudu, kas nav mazāka par 20MW.] 

5. Būvprojekta sadaļas vadītājs - sertificēts siltumapgādes sistēmu projektētājs:
5.1. kuram ir spēkā esošs kompetentu institūciju izdots sertifikāts siltumapgādes, gaisa kondicionēšanas un ventilācijas sistēmu projektēšanas  jomā un
5.2. kurš iepriekšējo 7 (septiņu) gadu laikā (2019., 2020.,2021., 2022., 2023., 2024., 2025. gadā un 2026.gadā  līdz piedāvājuma iesniegšanas termiņam)  ir projektējis siltuma akumulatora sistēmu ar tilpumu vismaz 5000 m3, siltumenerģijas ražošanas objektā ar kopējo uzstādīto jaudu, kas nav mazāka par 20MW  vismaz 1(vienā) būvdarbu līgumā.
6. Ūdensapgādes un kanalizācijas sistēmu būvdarbu vadītājs: 
6.1.  kuram ir spēkā esošs kompetentu institūciju izdots sertifikāts ūdensapgādes un kanalizācijas sistēmu (ieskaitot ugunsdzēsības sistēmu) būvdarbu vadīšanai. 
7. Automātikas inženieris:
7.1. kuram ir spēkā esošs sertifikāts - SIEMENS sertificēts projektētājs. Automatizētās sistēmas ieviešanā, kā arī ir pieredze saliktas PLC (programming logical controller) izveidē un salikšanā.
8. Darba aizsardzības speciālists (koordinators):
8.1.  atbilst Ministru kabineta 25.02.2003. noteikumos    Nr. 92 “Darba aizsardzības prasības, veicot būvdarbus” noteiktajām prasībām.
	10.2.9.
	Pretendents iesniedz:
1) informāciju saskaņā ar Nolikuma 12. pielikuma 2.veidlapu, norādot visu nepieciešamo informāciju par speciālistu pieredzi, kā arī pievienojot derīgu sertifikātu kopijas (vai, ja   derīgais sertifikāts  pārbaudāms BIS, jānorāda sertifikāta numuru);
2) katra piedāvātā speciālista parakstītus apliecinājumus, saskaņā ar Nolikuma 12. pielikuma 3.veidlapu, par gatavību piedalīties Būvdarbu līguma izpildē, ja Pretendentam tiks piešķirtas līguma izpildes tiesības;
3) Dokumentus (piemēram, atsauksmes, būvatļaujas, būvdarbu vadītāja saistību raksta, būvdarbu žurnāla ierakstu, akta par objekta pieņemšanu ekspluatācijā kopija u.tml.), kas apliecina atbildīgo speciālistu pieredzi Nolikuma 12. pielikuma norādītajai darbu pieredzei; 
Lai pierādītu, atbilstību pieredzes prasībām būvdarbu vadības speciālistiem var apliecināt ar katru tādu veiksmīgu (pabeigtu) pieredzes projektu, kurā līdz piedāvājuma iesniegšanas dienai ir izdots akts par būves pieņemšanu ekspluatācijā, savukārt projektēšanas speciālistiem - kur saņemta būvatļauja.






2. Lūdzam precizēt kvalifikācijas prasības elektroietaišu izbūves darbu vadītājam, proti, ko nozīmē C E D elektrodrošības grupas? Atbilstoši spēkā esošai likumdošanai pastāv elektrodrošības grupas A, B un C. Lūdzam precizēt.

Pasūtītāja Atbilde:
Pasūtītājs precizē Nolikumā rakstisko kļūdu un sniedz sekojošu skaidrojumu, ka lielie saīsinātie burti ED bija domāts kā saīsinājums vārdam “elektrodrošības”. Pasūtītāja prasība pret elektroietaišu darbu vadītājam ir jābūt C elektrodrošības grupai.
Nolikuma punktā 10.1.9. prasības speciālistiem punktā 3. redakcija sekojoša:

“3.1.Elektroietaišu izbūves darbu vadītājs:
3.1.kuram ir spēkā esošs kompetentu institūciju izdots sertifikāts elektroietaišu izbūves darbu vadības (līdz 1 kV, no 1 līdz 35 kV) jomā atbilstoši C elektrodrošības grupai.”


Iepirkumu komisija 

